**Stera Mahkama** (pashto: ستره محكمه) er Afghanistans høyesterett og øverste instans innen rettsvesenet. Høyesteretten har sete i hovedstaden Kabul. Den ble nedsatt av den afghanske grunnloven, som ble godkjent den 4. januar 2004. Bonn-avtalen gikk inn for grunnleggelse av høyesteretten med følgende utdrag: 

> Den dømmende makten i Afghanistan skal være uavhengig og skal være opptjent i en høyesterett i Afghanistan, og andre slike domstoler kan grunnlegges av interimadministrasjonen.
> 
> 
>

Høyesteretts medlemmer
----------------------

For tiden består høyesteretten av følgende ni medlemmer (dommere):

* Abdul Salam Azimi (høyesterettsjustitiarius)
* Bahauddin Baha (dommer)
* Abdul-Rasheed Rashid (dommer)
* Gholam Nabi Nawai (dommer)
* Zamen Ali Behsudi (dommer)
* Mohammad Qasem (dommer)
* Mohammad Alim Nasimi (dommer)
* Mohammad Omar Barakzai (dommer)

De ni dommerne i tribunalet utnevnes for en ti års periode av presidenten med Wolesi Jirgas samtykke, underhuset i landets lovgivende forsamling. Presidenten velger én av de ni medlemmene til å tjene som høyesterettsjustitiarius. Den afghanske grunnloven tillater dommere å få opplæring i enten sivil eller islamsk lovgiving. Lovsaker med ingen bestemmelse i grunnloven eller andre stående lover skal bedømmes av Hanafi lovskole. Rettsvesenet skal også gjelde den sjiamuslimske lovskolen som tar for seg personlige forhold knyttet til dem som er av sjia-sekten, der dette er aktuelt.

Høyesteretten var tidligere dominert av konservative religiøse skikkelser og tidligere høyesterettsjustitiarius, Faisal Ahmad Shinwari, ble særlig beskrevet som «ultrakonservativ». Flere av de fremstående i høyesteretten har i det siste skuffet reformvennlige afghanere og folk i den vestlige verden. Nedenfor følger noen eksempler på slike handlinger:

* Under presidentvalgkampanjen i 2004 forsøkte Stera Mahkama å forby en kandidat som stilte spørsmål om polygami var i tråd med den islamske forstand.
* Dommerne i høyesteretten har oppfordret til å gjøre en stopp på kabel-TV-tjenester i landet, i det minste gå gjennom statlig regulering, delvis på grunn av den åpenbare innflytelsen av filmer fra Bollywood, som ble ansett som erotiske og vulgære.
* Høyesteretten opprettholdt dødsstraff for to journalister dømt for blasfemi, etter at disse hadde sagt at islams praktisering i landet var reaksjonær.
* Dommerne utestengte kvinner fra å synge på fjernsyn.
* Dommerne bestemte at en jente, som hadde blitt giftet bort som 9-åring og nå er 13 år gammel, ikke kunne få en skilsmisse fra sin fornærmende ektemann, til tross for en lov som gjør det ulovlig for jenter under 16 år å gifte seg.
* Høyesteretten bestemte at straffen for homofile er døden, til tross for at straffeloven av 1976 fastsetter lange fengselsstraffer for utroskap og sodomi.

I 2006 utnevnte president Hamid Karzai flere nye, mer moderate medlemmer til høyesteretten. Likevel valgte han på nytt Faisal Ahmad Shinwari som høyesterettsjustitiarius. Til tross for striden rundt gyldigheten av Shinwaris juridiske attester fikk hans nominasjon lov til å fortsette, men mislyktes til slutt da han ble nedstemt i parlamentet. Karzai valgte da sin juridiske rådgiver, Abdul Salam Azimi, som etterfølger av Shinwari. Azimis nominasjon gikk gjennom parlamentet, og den nye høyesterettsjustitiariusen ble tatt i ed 5. august 2006. 

Den nåværende afghanske høyesterettsjustitiariusen Azimi betraktes som en moderat av nasjonale standarder.

Referanser
----------

1. ↑  Afghanistan: Supreme Court bans cable TV Arkivert 15. desember 2005 hos Wayback Machine. 21. januar 2003
2. ↑  Supreme court confirms death sentence for two journalists for "blasphemy" 6. august 2003
3. ↑  Afghan Supreme Court Upholds Media Ban on Women 31. august 2002
4. ↑  Afghan TV U-turn on women singers 16. januar 2004 BBC News
5. ↑  415: Media Not Supported Arkivert 29. september 2007 hos Wayback Machine. Arizona Daily Star
6. ↑  Harsh Penalties Remain for Gays in Afghanistan Arkivert 10. mai 2006 hos Wayback Machine. Washington Blade, 19. april 2002